اوباما د ٧٨٧ میلیاردو ډالرو لایحه لاس لیک کړه
جمهور رئیس اوباما د سه شنبې په ورځ د کلورادو په دینور کې د ٧٨٧ میلیاردو ډالرو لایحه لاس لیک کړه او د هیواد د اقتصادي رکود د مخنیوي لپار
د امریکا په تاریخ کې د اقتصادي بحران د له مینځه وړلو تر ټولو پراخې لایحې اوس قانوني بڼه غوره کړه. دا یوه تاریخي ورځ وه چې جمهور رئیس اوباما د جمهور رئیس په مخصوصه الوتکه کې چې ایرفورس وون یې بولث د دینور په لور روان شو چې د هیواد په تاریخ کې د اقتصادي رغونې تر ټولو ستر پلان لاس لیک کړي. هغه پلان چې هدف یې د میلونونو نویو کارونو رامنځ ته کول او د مصرفوونکو بیا په پښو درول دي. په دې جمله کې په زیر بناي پروژو، روغتیایي چارو او د انرژۍ په نویو لارو باندې د میلیاردونو ډالرو لگول شامل دي. دا سودا گرو او انفرادي اشخاصو سره د مالیاتو په ورکولو کې او هغوی چې د لومړي ځل لپاره کورونه او نوی موټرې اخلي، مرسته کوي. ښاغلي اوباما د اقتصادي بیارغونې پلان د دینور د چاپیریال او ساینس په موزیم کې لاس لیک کړ چې په چاپیریال پلوه کارونو کې لکه د باد او لمر څخه د انرژې د ترلاسه کولو په پروژو کې د مرکزي حکومت په پانگه اچونه تاکید وکړي. په دې ترڅ کې د دیترویت د موټر جوړولو کمپنۍ جنرال موټرز او کریسلر چې همدا اوس یې د فدرالي حکومت له لورې په میلیاردو ډالر پور ترلاسه کړی، وایي دوی د نورو پیسو غوښتنه کوي. د دواړو کمپنیو اسناد ښیي چې د موټرو خرڅلاو راټیټ شوی دی. خو د وال ستریت د اسعارو مارکیټ دومره خوشبینه نه و. د سه شنبې په ورځ د موټرو د صنعت په اړه د اندیښنو او د بیارغونې د پلان د موثریت په هکله د شک په وجه عمده اسعار په سلو کې درې رالویدل.